**Oscar Manutahi Temaru** (s. 1. marraskuuta 1944 Tahiti) on itsenäisyysmielinen Ranskan Polynesian poliitikko ja moninkertainen presidentti vuosina 2004, 2005–2006, 2007–2008, 2009 ja 2011–2013.

Tausta ja yksityiselämä
-----------------------

Temaru syntyi Faa'assa vuonna 1944. Hänen isänsä oli taustaltaan tahitilainen ja äiti cookinsaarelainen maori. Temaru kävi koulua sekä Faa'assa ja Papeetessa. Ollessaan 17-vuotias Temaru pestautui Ranskan laivastoon palvellen kolme vuotta, joiden aikana hän osallistui Algerian sotaan.

Poliittinen ura
---------------

Temaru valittiin Faa'an pormestariksi vuonna 1977. Kun hän uusi paikkansa vuonna 1995, hän poisti virkaanastujaisistaan Ranskan lipun ja Mariannen rintakuvan protestina presidentti Jacques Chiracin päätökselle jatkaa ydinkokeita Moruroalla.

Temaru oli presidenttinä kesäkuusta 2004 lokakuuhun, jolloin maan pitkäaikaisen presidentin Gaston Flosse puolue onnistui kaatamaan hänen hallituksensa. Flossen hallitus kesti maaliskuuhun 2005, jolloin Temaru nousi jälleen presidentiksi. Hänen toinen kautensa kesti nyt joulukuuhun 2006, jolloin häntä seurasi Gaston Tong Sang, jonka jälkeen Temaru valittiin uudelleen syyskuussa 2007 presidentiksi, kunnes Flosse seurasi häntä jälleen helmikuussa 2008. Temaru valittiin uudelleen presidentiksi 12. helmikuuta 2009. Saman vuoden marraskuussa hän joutui luovuttamaan paikkansa jälleen Tong Sangille hävittyään luottamusäänestyksen. Hänestä tuli jälleen presidentti huhtikuussa 2011.

Vuoden 2023 paikallisvaaleissa Temaru teki paluun Ranskan Polynesian parlamenttiin.

### Poliittisia kantoja

Temaru kannattaa Ranskan Polynesian itsenäisyyttä Ranskasta.

Skandaaleja
-----------

Vuonna 2007 Temaru sai 500 000 frangin sakot viitattuaan Ranskan Polynesiassa asuviin valkoihoisiin henkilöihin termillä "roska" (tahitiksi *aiha*).

Vuonna 2019 Temaru tuomittiin viiden miljoonan frangin sakkoihin sekä puolen vuoden ehdonalaiseen vankeuteen otettuaan vastaan valtionavustuksia luvatta. Radio Tefana, joka levittää itsenäisyysmielistä propagandaa, sai 1,25 miljoonaa euroa tukia Temarun myötävaikutuksesta.

Kunnianosoituksia
-----------------

* Tahiti Nuin ritarikunta (Ranskan Polynesia, 2004, suurmestari)

Lähteet
-------

* 

### Viitteet

1. ↑  Portrait du Président Oscar Manutahi TEMARU *teaomaohi.pf*.  30.3.2007.  Arkistoitu 2009. Viitattu 8.2.2024. (ranskaksi)
2. 1 2  Faa’a célèbre les 40 ans de mandature d'Oscar Temaru *TNTV Tahiti Nui Télévision*.  6.12.2023. Viitattu 8.2.2024. (ranskaksi)
3. ↑  Assembly speaker wins fourth term as president *France24*.  12.2.2009.  Arkistoitu 2012. Viitattu 6.2.2024. (englanniksi)
4. ↑  Motion of no confidence lodged in French Polynesia *RNZ*.  20.11.2009. Viitattu 6.2.2024. (englanniksi)
5. ↑  Oscar Temaru returns as French Polynesia’s President after ouster motion *TAHITI INFOS*.  2.4.2011. Viitattu 6.2.2024. (englanniksi)
6. ↑  Samoyeau, Antoine: La nouvelle composition de l'assemblée *TAHITI INFOS, les informations de Tahiti*.  1.5.2023. Viitattu 8.2.2024. (ranskaksi)
7. ↑  Qui est Oscar Temaru, le leader indépendantiste en Polynésie française ? *INA*.  2.5.2023. Viitattu 8.2.2024. (ranskaksi)
8. ↑  French Polynesia: Former president fined over racial slur *impunitywatch.net*.  12.7.2007.  Arkistoitu 2008. Viitattu 8.2.2024. (englanniksi)
9. ↑  Polynésie: Oscar Temaru condamné à 6 mois de prison avec sursis pour prise illégale d'intérêts *Le Point*.  11.9.2019. Viitattu 8.2.2024. (ranskaksi)
10. ↑  ARRETE n° 469 PR du 25 juin 2021 portant nomination de M. Albert Le Caill au grade de chevalier dans l’Ordre de Tahiti Nui. (pdf) *Journal officiel de la Polynésie française*.  2021. Viitattu 6.2.2024. (ranskaksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Yhdysvallat

 |
|  |
| Muut | 
* IdRef

 |

 |